OpenLLM-France/wikimedia huggingface dataset:
# Galerina graminea

Galerina graminea Hymenogastraceae familiako onddo espezie bat da. Ez dakigu pozoitsua den ala ez, baina pozoitsua dela susmatzen da.
Sinonimoak: Galerina laevis, Galera graminea, Agaricus laevis, Galera laevis.

## Deskribapena

Kapela: 13 mm arteko diametrokoa, hasieran globo-itxurakoa, ondoren ganbiletik laura, batzuetan titi antzekoarekin; ertz mehea, zorrotza, errezelaren hondakin iheskor finekin, gardentasunez ildaskatua; kapelaren azala glabroa, oso higrofanoa, leuna edo ilaunduna, Basidiocarpo heldugabeetan, zeharrargia, ia erabat ildaskatua, okre kolorekoa, okre-horixka, hori-okre antzekoa, eguraldi lehorrean zurbilduz.
Orriak: Zabal, desberdinak, lamelulekin, sabeldunak, adnatuak, hasieran krema zurbil kolorekoak, okre kolorekoak helduaroan, ertza fin krenulatua, zurbilagoa.
Hanka: 35 mm arteko garaietakoa eta 2 mm arteko diametrokoa, zilindrikoa, krema-okre antzeko zurbil kolorekoa, subhialinoa, gainazala fibrila finez estalia.
Haragia: Mehea, okre antzeko kolorekoa, usain eta zapore nabarmenik gabea. Espora-jalkina okre antzeko kolorekoa.
Etimologia: Galerina terminoa, galeraren txikigarria da, latinezko "galerus" delakoarena. Galerina hitzak kupula gisa, erabiltzen den larruzko burukoa esan nahi du. Kapelaren formagatik. Graminea epitetoak, belarra, esan nahi du

## Jangarritasuna

Interes gastronomikorik gabea.

### Nahasketa arriskua

Galerina heterocystis delakoa antzekoa da.

## Sasoia eta lekua

Talde txikietan, biofritoz estalitako lurzoruan, bide bazterretan, dunetan, lurzoru hareatsuetan, oso gutxitan erretako lurzoruetan. Nahiko ohikoa.

### Banaketa eremua

Mendebaldeko Kanada eta Ameriketako Estatu Batuak, Europa, Errusia, Zeelanda Berria.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 248 or. ISBN 84-282-0865-4..
* ↑ (Gaztelaniaz) Sociedad micológica Barakaldo. Investigación y divulgación de la micologia.
* ↑ (Gaztelaniaz) Velaz Vergara José Ignacio, Suarez Gil Angela. (2009). Banco de setas.
* ↑ Galerina graminea: GBIF—the Global Biodiversity Information Facility.

## Kanpo estekak

* Datuak: Q10725929
* Multimedia: Galerina graminea / Q10725929
# Galerina stylifera

Galerina stylifera Hymenogastraceae familiako onddo espezie bat da.
Sinonimoa: Galerina sideroides var. stylifera.

## Deskribapena

Kapela: 50 mm arteko diametrokoa, hasieran koniko-kanpai itxurakoa, ondoren ganbiletik lau-ganbilera, titi antzeko batekin, ertz zorrotza, leuna edo fin-fin ildaskatua gardentasunagatik, apendikulatua, hasieran errezel zuriaren hondarrekin, kapelaren azala, leuna, pixka bat likatsua, higrofanoa, arre-gorrixka kolorekoa edo marroi-gorrixka kolorekoa eguraldi hezean, okre-horixka kolorekoa eguraldi lehorrean.
Orriak: Nahiko estu, adnatuak, hasieran krema kolorekoak, gero marroiak, ertza krenulatua, zurixkaz ziliatua.
Hanka: 70 mm arteko garaietakoa eta 6 mm arteko diametrokoa, zilindrikoa, loditua oinarrirantz, lehenengo betea, gero barnehutsa, iletsu-fibriloso itxura ematen dioten fibrila zuri dentsoz estalia, besokoak bezala antolatutako marroi koloreko hondoaren gainean, eraztunaren eremua ikusten dela.
Haragia: Urria, okre-hori kolorekoa edo okre kolorekoa, usain fungiko arinarekin eta zapore gozoarekin.
Etimologia; Galerina terminoa, galeraren txikigarria da, latinezko "galerus" delakoarena, Galerina hitzak, kupula gisa erabiltzen den larruzko burukoa esan nahi du. Kapelaren formagatik. Stylifera epitetoa grekotik dator, zatia, mamia esan nahi duen "estilo" hitzetik eta portua esan nahi duen "fero" hitzetik. Hankan errezel hondarrak dituelako.

## Jangarritasuna

Interes gastronomikorik gabea.

## Sasoia eta lekua

Udan eta udazkenean. Koniferoen egur hiletan (Pinus sp.). Taldekoia. Ez da oso ohikoa.

### Banaketa eremua

Kanada, Ameriketako Estatu Batuak, Costa Rica, Europa, Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 248 or. ISBN 84-282-0865-4..
* ↑ (Gaztelaniaz) Sociedad micológica Barakaldo. Investigación y divulgación de la micologia.
* ↑ Galerina stylifera: GBIF—the Global Biodiversity Information Facility.

## Kanpo estekak

* Datuak: Q3757596
* Multimedia: Galerina stylifera / Q3757596
# Galerina paludosa

Galerina paludosa Hymenogastraceae familiako onddo espezie bat da. Galerina marginata hilgarriarekin ahaidetasuna du eta toxikoa den susmoa dago, beraz ez da gomendatzen biltzea. Bestalde, oso haragi gutxi du. Arriskuan dauden espezieen zerrenda gorrietan agertzen da, herrialde askotan.

## Deskribapena.

Kapela: 2 eta 3 cm bitarteko diametrokoa, hemisferikoa, arrexka matea, ertza ildaskatua.
Orriak: Oso zabal, itsatsiak, kapelaren antzeko kolorekoak
Hanka: 12 cm arteko luzerakoa eta 0,3 cm arteko lodierakoa, zilindrikoa, zertxobait kurbatua, arre-hori kolorekoa, errezel zuriaren arrastoekin, batez ere eraztunaren oinarrian eta eraztunaren eremuan, zuria eta iheskorra baita.
Haragia: Zurbila, usaingabea eta zaporegabea.
Etimologia: Galerina terminoa, galeraren txikigarria da, latinezko "galerus" delakoarena. Galerina hitzak kupula gisa, erabiltzen den larruzko burukoa esan nahi du. Kapelaren formagatik.

## Jangarritasuna

Ez da jangarria

### Nahasketa arriskua

Galerina sphagnorum delakoarekin nahas daiteke, honek ez du hondakin zuririk oinean.

## Sasoia eta lekua

Urte osoan, eguraldiak uzten badu. Goroldiozko eremu oso hezeetan, batez ere, Sphagnum generoko goroldioa dagoen mendietako zohikaztegietan.

### Banaketa eremua

Ipar Amerika, Europa, Errusia.

## Espeziearen egoera

Aranzadi Elkartearen arabera, Galerina paludosa desagertzeko arriskuan dauden onddoen eusko-kantauriar Zerrenda Gorrian dago. Azken urteotan mikologia adituek onddo batzuen beherakada kuantitatibo eta kualitatibo handia egon dela ohartarazi dute. Adituen esanetan, egoera honek hainbat eragile ditu, tartean klima aldaketa, pestiziden erabilera eta bilketa masiboak.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel, . Orria. (1988). Guia de Campo de los hongos de Europa. Ediciones Omega, S. A. Barcelona, 248 or. ISBN 84-282-0865-4..
* ↑ Zerrenda Gorria, Aranzadi Zientzia Elkartea

## Kanpo estekak

* Datuak: Q4132374
* Multimedia: Galerina paludosa / Q4132374
# Galerio

Galerio Maximo (latinez: Galerius Maximianus; c. 250 - 311ko maiatzaren 5) erromatar enperadorea izan zen, 305etik hil zen arte.
Aureliano eta Proboren agintaldietan soldadu ausarta zela erakutsi zuen. 293an, Tetrarkia osatu zenean, zesar titulua jaso zuen Konstantzio Klororekin batera. Dioklezianoren alabarekin ezkondu zen eta Iliriako probintziak bere esku geratu ziren.
296an, Danubiotik Eufratesera mugitu zen, persiarrei aurre egiteko. Horko lehenengo kanpaina porrot hutsa izan zen, eta Mesopotamia galdu zuten. Hurrengo urtean, halere, Armeniako medietatik eraso zuen. Narses persiar erregea garaituta, Ktesifon hiria hartu zuen. 298an Narsesek bakea eskatu zuen. Mesopotamia Erromaren menpera itzuli zen, baita Tigrisen haratuago zeuden hainbat lurralde. Erromako zabalkuntza handiena ekialdean.
305ean, Diokleziano eta Maximino erretiratu zirenean, Konstantzio Klorok eta Galeriok augusto titulua jaso zuten. Zesar berriak Severo II eta Maximino Daia izan ziren. Konstantzio Kloro heriotzarekin Galeriok enperadore bakarra bihurtzeko asmoa izan zuen. Konstantzio Klororen semea, Konstantino, bere alboan izanda Galeriok uste zuen haren egoera politikoa gaindiezina zela.
Alabaina, asmoak zapuztu ziren. Konstantino aitaren ondorengoa bihurtu zen Britanian. Gainera, Maximinori eta Maxentio haren semeari aldi berean augusto titulua eman zitzaien Italian.
Italiaren inbasioa alferrik saiatu ostean, Lizinio lagunari augusto titulua eman zion, eta Galerio erretiratu zen. 311ko maiatzaren 5ean hil zen.
* Datuak: Q172168
* Multimedia: Galerius / Q172168
# Galerucinae

Galerucinae Kakalardoen subfamilia da, Chrysomelidae familiakoak. 5.800 espezie deskribatu dira, mila generotan.

## Genero aukeratuak

* Acalymma
* Agelastica
* Altica
* Aplosonyx
* Arima
* Aulacophora
* Belarima
* Calomicrus
* Cneorane
* Diorhabda
* Diabrotica
* Euluperus
* Exosoma
* Falsoexosoma
* Galeruca
* Galerucella
* Leptomona
* Lochmaea
* Longitarsus Latreille, 1829
* Luperus
* Marseulia
* Menippus Clark, 1864
* Monolepta
* Nymphius
* Phyllobrotica
* Poneridia
* Psylliodes
* Pyrrhalta
* Sermylassa
* Theone
* Trirhabda
* Xanthogaleruca
* Yingaresca J.Bechyné, 1956

## Kanpo estekak

* (Ingelesez): Subfamily Galerucinae (Chrysomelidae) - atlas of leaf beetles of Russia
* (Ingelesez): Galerucinae Latreille, 1802
* (Ingelesez): Bugguide.net. Subfamily Galerucinae - Skeletonizing Leaf Beetles and Flea Beetles
* Datuak: Q1303239
* Multimedia: Galerucinae / Q1303239
* Espezieak: Galerucinae
# Galerina

Galerina Hymenogastraceae familiako onddo basidiomizetoen generoa da. Agaricales ordenako onddo-genero honek 64 espezie ditu.

## Espezieak

* Galerina allospora A.H. Sm. & Singer
* Galerina ampullaceocystis P.D.Orton, 1960
* Galerina annulata (J. Favre) Singer
* Galerina antarctica Singer, 1962
* Galerina atkinsoniana A.H.Sm., 1953
* Galerina badipes (Fr.) Kiihn.
* Galerina calyptrata P.D.Orton, 1960
* Galerina camerina (Fr.) Kühner, 1955
* Galerina cephalotricha Kühner
* Galerina cerina A.H. Sm. & Singer
* Galerina cinctula P.D.Orton, 1960
* Galerina clavata (Velen.) Kühner
* Galerina clavus Romagn.
* Galerina corcontica Svrček, 1983
* Galerina detriticola Svrček, 1983
* Galerina embolus (Fr.) P.D. Orton
* Galerina harrisonii (Dennis) Bas & Vellinga
* Galerina heimansii Reijnders
* Galerina heterocystis (G.F.Atk.) A.H.Sm. & Singer, 1957
* Galerina hybrida Kühner
* Galerina hypnorum (Schrank) Kühner - Moss Bell
* Galerina hypophaea Kühner
* Galerina jaapii A.H.Sm. & Singer, 1955
* Galerina laevis (Pers.) Singer, 1961
* Galerina marginata (Batsch ex Fr.) Sing.
* Galerina mniophila /Lasch) Kühner, 1935
* Galerina moelleri Bas
* Galerina nana (Petri) Kühner, 1935
* Galerina paludinella P.D. Orton
* Galerina paludosa (Fr.) Kühner - Bog Bell
* Galerina permixta (P.D. Orton) Pegler
* Galerina phillipsii D.A. Reid
* Galerina pinetorum Romagn., (1942)
* Galerina praticola (F.H.Moller) P.D.Orton, 1960
* Galerina pseudocamerina Singer, 1949
* Galerina pseudocerina A.H. Sm. & Singer
* Galerina pseudomniophila Kühner, 1973
* Galerina pseudomycenopsis Pilát, 1954
* Galerina pseudotundrae Kühner
* Galerina pumila (Pers. Ex Fr.) M. Lange Ex Sing.
* Galerina salicicola P.D. Orton
* Galerina septentrionalis A.H. Sm.
* Galerina sideroides (Bull.) Kühner, 1935
* Galerina sphagnorum (Pers.) Kühner, 1935
* Galerina stordalii A.H.Sm., 1964
* Galerina stylifera (G.F.Atk.) A.H.Sm. & Singer, 1957
* Galerina subbadipes Huijsman
* Galerina subcerina A.H. Sm. & Singer
* Galerina subclavata Kühner, 1973
* Galerina subochracea A.H. Sm.
* Galerina terrestris V.L. Wells & Kempton
* Galerina tibiicystis (G.F.Akt.) Kühner, 1935
* Galerina triscopa (Fr.) Kühner, 1935
* Galerina uncialis (Britzelm.) Kühner, 1935
* Galerina venenata A.H. Sm.
* Galerina viscidula P.D. Orton
* Galerina vittiformis (Fr.) Earle, 1909

## Jangarritasuna

Onddo mota honek espezie pozoitsuak ditu.

## Erreferentziak

* ↑ Copia archivada. .
* ↑ http://www.eol.org/pages/16646?category_id=13
* ↑ http://www.biolib.cz/en/taxon/id60682/
* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.

## Kanpo estekak

* Datuak: Q948914
* Multimedia: Galerina / Q948914
* Espezieak: Galerina
# Galerina sphagnorum

Galerina sphagnorum Hymenogastraceae familiako onddo espezie bat da. Toxikoa izan daiteke, genero osoa bezala.
Sinonimoa: Galerina sphagnum.

## Deskribapena

Kapela: 1 eta 2,5 cm bitarteko diametrokoa, koniko-kanpai itxurakotik hemisferikora, ertz ildaskatuak, erdigune loditua. Kapelaren azala higrofanoa, lehorra, ilerik gabea, hori-okre kolorekoa, edo marroi-urre kolorekoa, gaztetan fibrila zurixkekin.
Orriak: Koska batez adnatu-dekurrenteak, zuri-hori kolorekoak, espora-jalkinaren ondoren marroi-okre kolorekoak bihurtzen dira.
Orri dekurrenteak: Hanka ukitzeaz gain, beherantz jarraitzen duten orriak.
Hanka: Oso luzea, 5 eta 7,5 cm bitarteko garaietakoa, lehorra, ez oso iletsua, elastikoa, kapelaren azalaren kolorekoa, baina oinarri ilunagoarekin. Oinarriko mizelioa zuria. Gutxi ikusten den eraztun eremuarekin.
Haragia: Arre kolorekoa, ez da kolorez aldatzen ebakitzean, usaingabea. Espora-jalkina marroi-herdoil kolorekoa.
Etimologia: Galerina terminoa, galeraren txikigarria da, latinezko "galerus" delakoarena. Galerina hitzak, kupula gisa erabiltzen den larruzko burukoa esan nahi du. Kapelaren formagatik. Sphagnum epitetoak, goroldiotan esan nahi du.

## Jangarritasuna

Zalantzazko jangarria. Toxikoa izan daiteke.

### Nahasketa arriskua

Atkinsoniana aldaera tipoa, habitat gehiagotan hazten da: zelai goroldiotsuetan, likena dagoen koniferoen eta Picea basoetako zur usteletan, lurzoru hareatsu, lehor eta azidoetako hostogalkorretan etab.

## Sasoia eta lekua

Udan (uztailean batez ere). Sphagnum generoko goroldioetan, zohikaztegietan, zingiretan. Mendi garaietan.

### Banaketa eremua

Kanada, Ameriketako Estatu Batuak, Groenlandia, Europa, Errusia, Islandia, Svalbard, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 248 or. ISBN 84-282-0865-4..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Galerina sphagnorum: GBIF—the Global Biodiversity Information Facility.

## Kanpo estekak

* Datuak: Q4132375
* Multimedia: Galerina sphagnorum / Q4132375
# Fernley (Nevada)

Fernley Nevadaeko hiri bat da. Lyon konderrian kokatua dago. 2010ean 19.368 biztanle zituen, 316,30 kilometro koadrotan banatuta.

## Ikus, gainera

* Lyon konderria

## Kanpo estekak

* Datuak: Q1948662
* Multimedia: Fernley, Nevada / Q1948662
# Ferno

Ferno Italiako udalerri bat da. Vareseko probintzian kokatuta dago, Lombardia eskualdean. 6.685 biztanle ditu, 8,66 kilometro koadroko azaleran banatuta.

## Mugakideak

Fernok honako udalerri hauekin egiten du muga:
Samarate Somma Lombardo Lonate Pozzolo Vizzola Ticino

## Kanpo estekak

* Datuak: Q39630
* Multimedia: Ferno / Q39630
# Fernhurst

Fernhurst, Ingalaterrako hegoaldean dagoen udalerri bat da, Mendebaldeko Sussex konderrian.
2021ean 2.959 biztanle zituen.
* Datuak: Q2595699
* Multimedia: Fernhurst / Q2595699
# Fernsehturm Berlin

Fernsehturm Berlin Alemaniako Berlin hirian dagoen telebista eta behatoki dorrea da. 1969ko urriaren 3an zabaldu zen lau urteko eraikuntza lanen ondoren, eta Berlingo egiturarik garaiena da. Alexanderplatz enparantzatik hurbil dago.
Hermann Henselmann arkitektoak diseinaturiko dorreak 368,03 metro ditu.

## Kanpo estekak

* (Alemanez) Fernsehturmen webgune ofiziala.
* Datuak: Q151356
* Multimedia: Berliner Fernsehturm / Q151356
# Ferns

Ferns (irlanderaz Fearna) Irlandako Wexfordeko konderrian dagoen herri historikoa da. Konderriko Enniscorthytik 16 kilometrotara dago.

## Historia

Ferns herriaren hasiera 598an sorturiko monasterio batean dago. Berehala herri garrantzitsua bihurtu zen, Leinsterreko Erresumako hiriburu bihurtzeraino. Diarmait Mac Murchada erregeak 1158an Andre Mariaren abade-etxea eraiki arazi zuen monje agustindarrentzako eta 1171ean hil zenean bertan hilobiratu zuten.
XIII mendean William Marshal zaldun normandiarrak gaztelua altxatu zuen Fernsen. Ondorengo mendeetan garrantzia galdu zuen eta gaur egun bere populazioa ez da mila biztanletara iristen.

## Ondasun nabarmenak

* Andre Mariaren abade-etxea
* Fernseko gaztelua
* San Edan katedrala

## Iruditegia

* Andre Mariaren abade-etxea
* Fernseko gaztelua
* San Edan katedrala

## Kanpo estekak

* (Ingelesez)Webgune ofiziala
* Datuak: Q2096277
* Multimedia: Ferns, County Wexford / Q2096277
# Ferniehill

Ferniehill, Eskoziako Edinburgh hiriburuko auzune bat da. Danderhall auzoaren mendebaldean dago.

## Kanpo estekak

* Datuak: Q5445109
# Fernville (Pennsylvania)

Fernville Ameriketako Estatu Batuetako erroldak esleitutako leku bat da. Columbia konderrian dago, Pennsylvania estatuan. 481 biztanle ditu, 2,141366 kilometro koadroko azaleran banatuta.

## Ikus, gainera

* Columbia konderria

## Kanpo estekak

* Datuak: Q1134272
* Multimedia: Fernville, Pennsylvania / Q1134272
# Fernieside

Fernieside, Eskoziako Edinburgh hiriburuaren hegoaldeko mugan dagoen auzune bat da.

## Kanpo estekak

* Datuak: Q5445110
# Fernsplatt

Fernsplatt, Ingalaterrako Kornualles konderriko herrixka bat da, Redruth udalerritik 6,4 kilometro ekialdera.

## Kanpo estekak

* Datuak: Q5445141
# Garoafa

Garoafa Errumaniako udalerri bat da, Vrancea konderrian. 4.432 biztanle ditu, 71,44 kilometro koadroko azaleran banatuta.

## Herriak

Udalerrian honako herriak daude:
Garoafa $^{(en)}$ Bizighești $^{(en)}$ Ciușlea $^{(en)}$ Doaga $^{(en)}$ Făurei $^{(en)}$ Precistanu $^{(en)}$ Răchitosu $^{(en)}$ Străjescu $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q1008421
* Multimedia: Garoafa, Vrancea / Q1008421
# Garnizio

Garnizioa (frantsesez: garnison; garnir aditzetik, "hornitu") tropa-multzoa da, leku jakin batean kokaturik dagoena, hura defendatzeko helburuarekin. Hiri, herri, gotorleku, gaztelu edota itsasontzietan izan ohi dira garnizioak. Garnizio-hiri izena ematen zaio base militar bat hurbil duen hiriari.

## Erreferentziak

* ↑ Garnizio. Orotariko Euskal Hiztegia, euskaltzaindia.eus (Noiz kontsultatua: 2019-1-29).

## Kanpo estekak

* Datuak: Q88556
* Multimedia: Garrisons / Q88556
# Garnswllt

Garnswllt, Galesko udalerri bat da. Swansea hiriaren iparraldean eta Mawr hautes barrutian dago, Carmarthenshire konderriaren mugan.

## Kanpo estekak

* Datuak: Q5523716
* Multimedia: Garnswllt / Q5523716
# Garnkirk

Garnkirk, Eskoziako etxalde bat da, Iparraldeko Lanarkshire konderrian. Glasgow hiritik 10 kilometro ipar-ekialdera eta Falkirk udalerritik 23 kilometro hego-mendebaldera dago.

## Kanpo estekak

* Datuak: Q744780
* Multimedia: Garnkirk / Q744780
# Garoa Martinez

Garoa Martinez Anasagasti (Bermeo, Bizkaia, 1997ko irailaren 24a) kirolaria da, halterofilian nabarmendu dena.

## Ibilbidea

Eskubaloia, judoa, gimnastika erritmikoa eta bestelako kiroletan aritutakoa da Martinez. 15 urte zituela, oinetan ebakuntza baten ondorioz, gimnastika utzi behar izan zuen. Adina bete orduko gimnasiora joaten hasi zen eta Crossfit-ean aritu zen. Orduan hasi zen pisuak altxatzen. Halterofilia egiten hasi zen 2016an eta bost urte eskasean Euskadiko eta Espainiako txapelduna da. 2020an Europako Txapelketarako 23 urtez azpikoen kategorian sailkatu zen baina pandemiak eragindako osasun-egoera zela-eta, kirol honetan nazioarteko jarduera guztiak eten ziren. 2021ean hamalaugarren izan da Europako Txapelketan.

## Markak

* 2021ean Moskun Halterofiliako Europako Txapelketan hamalaugarren postua 64 kiloko kategorian 182 kiloko erregistroarekin. Leonen Espainiako Kopa absolutuan parte hartu zuen lehen aldiz, zazpigarrena bukatuz.
* 2020an, A coruñan Espainiako Txapelketa nazionalean urrezko domina 64 kg-ko gorputz-pisuko kategorian, bi aldiko modalitatean 105 kilorekin eta brontzeko bi. Erandion Euskadiko Senior Mailako txapelduna.
* 2019an Madrilen zilarrezko domina, bi denborako modalitatean 102 kilo altxatuta.
* 2018an unibertsitate mailako nazionalaren irabazlea.

## Erreferentziak

* ↑ «GAROA MARTÍNEZ ANASAGASTI-Fundación Kirolaraba Fundazioa - Inicio» www.kirolaraba.eus (Noiz kontsultatua: 2021-04-13).
* ↑ Etxeberria, Julen. «'Klik' egin dio buruak» Berria (Noiz kontsultatua: 2021-04-13).
* ↑ (Gaztelaniaz) «Garoa Martínez, del Indarra, convocada para el campeonato de Europa absoluto de halterofilia» El Correo 2021-03-18 (Noiz kontsultatua: 2021-04-13).
* ↑ (Gaztelaniaz) «La alavesa Garoa Martínez, decimocuarta en 64 kilos los Europeos de halterofilia» naiz: 2021-04-06 (Noiz kontsultatua: 2021-04-13).
* ↑ (Gaztelaniaz) «Garoa Martínez, 14ª en 64 kilos del Europeo» Mundo Deportivo 2021-04-06 (Noiz kontsultatua: 2021-04-13).
* ↑ «Garoa Martínez, séptima en la Copa de España absoluta.» www.noticiasdealava.eus (Noiz kontsultatua: 2021-04-13).
* 1 2 3 (Gaztelaniaz) «Garoa Martínez consigue una medalla de oro y dos de bronce en el nacional» El Correo 2020-11-23 (Noiz kontsultatua: 2021-04-13).
* ↑ (Gaztelaniaz) Dxtfem. (2020-02-28). «Garoa Martínez, campeona de Euskadi senior de halterofilia» DXTFem Euskadi (Noiz kontsultatua: 2021-04-13).

## Kanpo estekak

* Elkarrizketa SD 2017/2018 Club INDARRA de HALTEROFILIA (Martín y Garoa) (Bideoa, 2018, ES)
* Datuak: Q106485897
# Garoera

Garoera, edo A-Chikku, Garo muinoetan, Indian, eta Bangladesh estatuko toki batzuetan ere hitz egiten den hizkuntza bat da. Indiako Meghalaya barrutian eta Assam eta Tripura barrutietako zati batzuetan mintzo da. 2001ko zentzuaren arabera, 889.000 garoerazko hiztun daude Indian eta beste 130.000 Bangladeshen.

## Kanpo estekak

* Datuak: Q36137
# Garo (argipena)

Garo terminoak hainbat adiera du.
Euskaraz:
* Garo edo iratzea, landarea. Eta izen honetatik:
** Garoa, Txomin Agirreren eleberria.
* Garoa, txilin edo panpalina bati eskuz eusteko heldulekua.
Munduko herri eta tokiak:
* Garoko erresuma, Etiopiako hegoaldeko erresuma zaharra.
* Garo (Colorado), AEBetako herria.
* Garo Hills, Meghalayako (India) Khasi mendikateko kidea.
# Gerolsheim

Gerolsheim Alemaniako udalerria da. Renania-Palatinatua estatuan kokatuta dago, [[Bad Dürkheim (barrutia)|Bad Dürkheim]] barrutian. 2014an 1.711 biztanle zituen 4,81 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q22524
* Multimedia: Gerolsheim / Q22524
# Gerolzhofen

Gerolzhofen Alemaniako hiri-udalerri bat da, Bavaria estatuan. Azken zentsuaren arabera 6.860 biztanle zituen, 18,39 kilometro koadroko azaleran.

## Kanpo estekak

* Datuak: Q519134
* Multimedia: Gerolzhofen / Q519134